cyanic-selkie/wikianc huggingface dataset:
Sælen
Sælen er et boligstrøk og kirkesogn i den sørlige delen av bydelen Fyllingsdalen i Bergen som ligger nord for Sælevatnet.
Sælen kirke er sognekirke.
Monkey D. Ruffy
Utseende
Ruffy går som oftest enkelt kledd i en rød vest, blå kortbukser og sandaler på føttene. På det venstre kinnet, rett under øyet, har han et arr som stammer fra da han i sin barndom stakk seg i kinnet med en dolk for å bevise sin manndom og modenhet overfor sitt store idol, sjørøverkapteinen Shanks den røde. Han har kort, svart hår og sorte øyne og kan ofte sees med et bredt glis om munnen. Varemerket hans er stråhatten han går med, og som han fikk av Shanks til lån da han forlot Ruffys hjemby for å dra ut på nye tokter. Shanks ga ham hatten med beskjed om å ta vare på den inntil dagen når han hadde klart å overgå Shanks selv som pirat. Ruffy har svært stor respekt for Shanks og han skatter derfor stråhatten høyt. Å gjøre narr av den eller Shanks kan gjøre ham rasende, det samme gjelder om en skader hatten eller prøver å ta den fra ham.
Personlighet
Ruffy er alltid svært optimistisk og setter sitt mannskap over alt annet. Han har en vane med å se enkelt og barnslig på ting og kan lett imponeres av de enkleste ting. Han kan også mange ganger gjøre og si meget dumme ting som ofte gjør mannskapet oppgitt over eller rasende på ham. Til tross for dette har han en ustoppelig besluttsomhet, optimisme og mot og vil gjøre alt for å beskytte sine venner. Mannskapet respekterer ham egentlig høyt, vel vitende om at han flere ganger har reddet dem ut av livsfarlige situasjoner. Hans enkle måte å se ting på gjør at han vet hva som må gjøres i farlige situasjoner uten å frykte konsekvensene. Blant annet nærer han liten frykt for døden, og er til og med vist å glise i dødelig livsfare.
Han har en nesten ustoppelig appetitt og kan sees i flere komiske situasjoner hvor han setter til livs enorme mengder mat på kort tid. Han er spesielt glad i kjøtt.
Krefter
Ruffy har spist en djevelfrukt, nærmere bestemt «gum-gum-frukten» (gomu gomu no mi, ゴムゴムの実, «gummi-gummi-frukten») som har gjort kroppen hans om til meget slitesterkt gummi. Han er derfor svært elastisk og kan strekke alle deler av kroppen til ekstreme lengder. Hans fysiske styrke er også meget stor, Ruffy er vist å kunne knuse stål med bare hender og slå seg gjennom solid steinmur med letthet. En gang greide han å knuse to bygninger han var blitt sittende fastklemt mellom ved å skyve fra med armene. Takket være de meget elastiske lemmene kan han avlevere svært kraftige slag og spark ved å strekke lemmene bakover og deretter utløse den lagrede stillingsenergien slik at lemmene fyker fremover mot motstanderen med enorm hastighet og kraft. Siden gummi er så elastisk, er Ruffy så å si immun mot slag, spark og angrep med uskarpe gjenstander. Han er også immun mot elektrisitet, siden gummi ikke leder strøm. Til og med pistol- og geværskudd preller av på ham. Han har også utviklet sine egne krefter, noe han kaller Gear Second og Gear third. Han lærer seg også etter hvert Kongens Haki(en mystisk kraft), en Haki som er veldig sjeldent, det sies at den eneste som hadde det før Ruffy, var Pirat kongen Gol D. Roger. Derimot er han stadig sårbar ovenfor skarpe gjenstander (som sverd og kniver) men er vist å reise seg etter å ha blitt påført alvorlige sår og svære blodtap som ville tatt livet av et vanlig menneske. Selv om han ofte kan virke nokså dum, er han meget flink til å tilpasse seg i kamp og finner alltid på nye kampteknikker og nye måter å angripe fiender på. Som alle som har spist en djevelfrukt, kan Ruffy ikke svømme og vil drukne hvis han havner i havet. Dette plager ham ikke stort, og han lærte seg uansett aldri å svømme før han åt frukten.
Ruffy er kaptein over «stråhattpiratene» (Mugiwara no Kaizoku-dan, 麦わらの海賊団), mannskapet han har grunnlagt og samlet sammen medlemmer til i løpet av serien. For tiden teller mannskapet, inkludert Ruffy, ti medlemmer (Monkey D. Ruffy, Roronoa Zoro, Nami, Usopp, Sanji, Tony Tony Chopper, Nico Robin, Franky og Brook). I den norske mangaversjonen er det åttende medlemmet ennå ikke dukket opp i handlingen. Ruffy regnes som den sterkeste av hele mannskapet og har i den norskoversatte mangaen for tiden en dusør på 100 millioner dubloner (det norske navnet på valutaen i serien, opprinnelig «belli» (ベリー) ), den høyeste i hele «East Blue». Mens i den japanske mangaen har han en dusør på så mye som 1,5 milliarder belli.
Forfatteren av One Piece, Eiichiro Oda, har uttalt at dyret Ruffy minner mest om er en ape og at han lukter av kjøtt.
Oversettelse av navn
Den norske oversettelsen har blitt kritisert av noen lesere for oversettelsene av noen av navnene på personer i serien. Dette gjelder spesielt for hovedpersonen Monkey D. Luffy (som i stedet skrives Monkey D. Ruffy) og sverdkjemperen Roronoa Zoro (som har skiftet navn fra Zoro til Zolo flere ganger i de norske mangautgavene).
Napoleon & Samantha på eventyr i villmarken
Napoleon & Samantha på eventyr i villmarken (originaltittel Napoleon and Samantha) er en amerikansk eventyrfilm og dramafilm fra 1972, regissert av Bernard McEveety. Manuset er skrevet av Stewart Raffill, og innspillingen foregikk i John Day, Oregon. Michael Douglas, Johnny Whitaker og Jodie Foster har hovedrollene. Filmen handler om jenta Samantha (Foster) som blir venn med den unge gutten Napoleon (Whitaker) og kjæleløven hans. Napoleon & Samantha på eventyr i villmarken markerte Fosters spillefilm-debut.
Handlingsreferat
Elleve år gamle Napoleon bor sammen med bestefaren sin. Han og bestefaren adopterer en løve som heter Major når de tilfeldigvis møter en gammel klovn som ikke kan ta løven med seg til Europa. Den gamle løven har dårlige tenner og drikker bare melk. Når bestefaren til Napoleon dør av alderdom, ber Napoleon en ung student ved navn Danny om hjelp til å begrave bestefaren. Usikker på hans egen fremtid stikker Napoleon av med løven, en hane og hans aller beste venn Samantha i et forsøk på å finne Danny, som nå arbeider som geiter og er bosatt i fjellet, slik at Napoleon kan unngå å bli sendt til et barnehjem.
Underveis møter de to barna mange farer. Napoleon faller nesten ned fra en høy klippe, men Major klarer å trekke ham opp med et tau. De må krysse en elv som Major ikke liker, fordi de fleste katter er redde for vann. En puma forsøker å angripe Napoleons hane, men Major beseirer lett den mye mindre katten, og jager pumaen opp i et tre. Napoleon møter en sint svartbjørn som jager etter ham, men Major forsøker å beskytte barna.
Til slutt finner de hytta til Danny, og han tar dem inn med håp om å overbevise Napoleon om at barnehjem virkelig ikke er så ille. Danny etterlater barna hos en mann som heter Mark Pierson, og forsøker å finne familien til Samantha for å varsle dem om hvor Samantha er. Men der blir han arrestert, og anklaget for å ha kidnappet Danny og Samantha. Ved politi-stasjonen, ser Danny et fotografi av Mark, som tilfeldigvis var en farlig psykopat. Så Danny stikker av fra politiet, i ett forsøk på å redde Samantha og Danny.
Lila Downs
Lila Downs (født Anna Lila Downs Sánchez 19. september 1968 i Tlaxiaco i Oaxaca i Mexico) er en meksikansk singer/songwriter innen sjangrene spansk-språklig world music og latinamerikansk folkemusikk. Downs startet med musikk i svært ung alder. Hun ble berømt i Latin-Amerika med albumet La Sandunga. Det neste albumet, Tree of Life, gjorde henne verdensberømt. Hun har vunnet Grammy Award samt Latin Grammy Award én gang. Lila ses på som et ikon innen folkemusikksjangeren, og synger i mange forskjellige musikkstiler.
Luftangrepet på Wielun
Luftangrepet på Wieluń ble gjennomført tidlig på morgenen 1. september 1939. Tre angrepsbølger med 29 Stukas fra Stuka-Geschwader 76 og Stuka-Geschwader 2 «Immelmann» fra det tyske Luftwaffe ødela det meste av den militært betydningsløse polske småbyen Wieluń og kostet anslagsvis inntil 1.200 mennesker livet. Det er historikere som mener at dette dreide seg om en krigsforbrytelse. Angrepet ble innledet kort før bombardementet av Westerplatte i Danzig, og dermed var den første regulære militære kamphandlingen i andre verdenskrig.
Sphaeropteris
Sphaeropteris er en slekt av store tre-bregner innen familien Cyatheaceae. Denne gruppen av bregner er tropisk eller subtropisk, hører til innenfor ordenen Cyatheales og inneholder foreløpig fire slekter. Det er 102 kjente arter innenfor denne slekten.
Disse bregnene vokser opprett og bare unntaksvis krypende. De oppstod i jura og er således svært gamle planter, men mange av dagens arter er atskillig yngre, fra tertiær.
Tre-bregnene er verdens største bregner. Bladene kan bli ett par meter lange og har skjellaktig dekke i stedet for plantehår.
Arter
Nedenfor er listet en del av de 102 kjente artene som inngår i denne slekten:
Ida Hjort Kraby
Kraby ble den 8. februar 2008 beskikket av Kongen i statsråd til nytt barneombud i Norge og skulle ha tiltrådt i april, men valgte allerede 14. februar å trekke seg fra stillingen. Det skjedde etter at det ble klart at barne- og likestillingsminister Manuela Ramin-Osmundsen, som hadde ansatt henne, etter sterkt press valgte å trekke seg fra regjeringen på grunn av omstendigheter rundt denne ansettelsen (se Barneombudsaken).
Hun er datter av Pål Kraby og har selv en datter med sin tidligere ektemann Anders Christian Stray Ryssdal.
Brandon McBride
Brandon McBride (født 15. juni 1994) er en canadisk friidrettsutøver som konkurrerer i mellomdistanseløp.
Han representerte Canada under Sommer-OL 2016 i Rio de Janeiro, der han ble utslått i semifinalen på 800 meter.
Erik Kollerud
Erik Kollerud (født 29. januar 1967) er en norsk fagforeningsleder fra Nedre Eiker. Han ble valgt til 2. nestleder i YS-forbundet Delta i 2004, 1. nestleder i 2008, og var fra 2012 til 2018 forbundsleder. 31. oktober 2018 ble han valgt til leder i Yrkesorganisasjonenes Sentralforbund (YS) etter Jorunn Berland
Bjoneroa
Bjoneroa er ei bygd på vestsiden av Randsfjorden i Gran kommune i Innlandet fylke. Betegnelsen Bjoneroa gjelder for hele området i Gran kommune som ligger vest for Randsfjorden. Tettbebyggelsen Bjoneroa ligger der Bjonevassdraget renner ut i Randsfjorden, nær grensen til Søndre Land kommune og har rundt 400 innbyggere inklusive omlandet.
Sentrum ligger hvor riksvei 245 møter fylkesvegen over til Ådal. Her ligger Sørum kirke, Bjoneroa skole, kulturbygg, bensinstasjon, brannstasjon og eldresenter. I kulturbygget er det tilgang til svømmebasseng.
Næringsliv
Bjoneroa har tradisjoner med landbruk og skogbruk, men nå er størsteparten av innbyggerne pendlere til nabokommunene Jevnaker og Ringerike eller med Norges eneste helårlige innlandsferje i drift over Randsfjorden mellom Tangen og Horn med forbindelse til Brandbu, Jaren og Gran. Disse næringsveiene sysselsetter bare en liten del av befolkningen. I tillegg er de som enda jobber innad i bygda, sysselsatt innen offentlig sektor på skole og sykehjem.
Geografi
Landskapet består hovedsakelig av bratte og skogkledde åser. Disse flater ut til et platå på ca. 400 moh. Her finnes et større antall innsjøer som utgjør området Fjorda. Befolkningen bor hovedsakelig langs Randsfjorden hvor de beste mulighetene for landbruk er, men noen driver også landbruk/skogbruk oppe på Bjonskogen/Fjorda.
Krabbesholm
Krabbesholm er herregård beliggende i Skive i nærheten av Skive Fjord.
Korallsopper
Korallsopper  eller fingersopper (Ramaria spp.) er en gruppe sopper som minner om koraller eller fingerklaser. De kan bli like stor som kålhoder og kan veie flere kilo. Korallsoppene tilhører fingersoppfamilien (Clavariaceae). Det finnes omkring 200 arter, hvorav cirka 29 er kjent i Norge.
Korallsoppene kan variere i farge fra lys gul, rød eller oransje, til lilla, hvit og beige. Noen arter kan skifte farge ved støt. Sporene til korallsoppene er gulbrune til rustbrune. Størrelsen på sporene kan variere mye.
Krabbesholm
Senere tider
Gården skiftet hyppig eier gjennom 1600-tallet. Blant eierne var medlemmer av slektene Lykke, Friis, Kaas, Juul og Sehested. I 1743 kom gården i Werner Rosenkrantz' besittelse. Han moderniserte hovedbygningens indre, hvor man blant annet kan nevne riddersalens tapetmalerier utført av kunstneren Olaus Carolus Wassmann. Rosenkrantz oppførte også de to lave sidefløyene i tømmer. Gjennom 1800-tallet var der også en del eierskifter, men i 1907 ble hovedbygningen avstått til bruk for skole av eieren Skive Købstad.
Korallsopper
Flere arter, for eksempel gul fingersopp (Ramaria flava), er gode matsopper, men den er lite beskattet. Årsaken er gjerne at spiselig korallsopp er lett å forveksle med beslektede giftige arter, som kan forårsake gastroenteritt (akutt betennelse i mage/tarm). Giftkorallsopp (Ramaria formosa) er et eksempel på en giftig korallsopp som gir gastrointestinale symptomer. Den inneholder irritasjonsstoffer som påvirker mage/tarm. Toksinene som forårsaker gastroenteritten er ikke identifisert, men det er sannsynlig at det dreier seg om en irriterende effekt på slimhinnene.
Krabbesholm
Senere tider
Krabbesholm ble fredet i 1918, fredningen utvidet i 1985. Fredningen omfatter fire bygninger.
Han heter ikke William
Han heter ikke William er en norsk komiserie som gikk på TV3 i 2018. Serien er en fiktiv dokumentarserie som skildrer livet til skuespiller Thomas Hayes, som ble kjent gjennom NRK-serien Skam. Andre sentrale roller spilles av Eivind Sander og Harald Dal.
Premieren ble sett av 59 000. I tillegg ble reprisen sett av 23 000, mens 30 000 så den på strømmetjenesten Viafree.
Olweus-gruppen mot mobbing
Olweus-gruppen mot mobbing er et forskningsmiljø ved Uni Helse. Olweus-gruppen mot mobbing fokuserer i sin forskning på mobbing blant barn og ungdom.
Forskergruppen står bak Olweus-programmet mot mobbing og antisosial atferd, et anti-mobbe program til bruk i grunnskolen for å redusere mobbing og antisosial atferd. Programmet er utviklet av Dan Olweus.
Vazelina bilopphøggeri
Vazelina bilopphuggeri AS er et norsk bilopphoggeri som ble startet av Arnulf Paulsen i 1973 og etablert som aksjeselskap i 1983. Det er et av Norges største bilopphoggerier. Bilopphoggeriet ligger i Gjøvik kommune i Oppland.
31. ingeniørregiment
31. ingeniørregiment (russisk:30-й инженерно-сапёрный полк) er underlagt 58. armé i Russland og ble satt opp i mars 2014. Regimentert er forlagt til Prokhladnyj i Kabardino-Balkaria i Søndre militærdistrikt.
Meteorologiåret 1971
Meteorologiåret 1971 er en oversikt over hendelser, prisvinnere, fødte og avdøde personer med tilknytning til meteorologi i 1971.
Where Waves Come to Die
Where Waves Come to Die er et musikkalbum med Anders Rogg, utgitt i 1994. Dette er hans første soloplate etter at Tramteatret ble oppløst 8 år tidligere.
Pulchroglaucytes
Pulchroglaucytes er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Slekten lever på Madagaskar.
Fylkesvei 4496
Fylkesvei 4496 går mellom Vatnekrossen og Hommeland i Sandnes.
Frem til 2019 hadde veien betegnelsen fylkesvei 316.
Nina Håkonsen
Nina Håkonsen Liljebäck (født 6. oktober 1975 som Nina Håkonsen) er en norsk tidligere fotballspiller, som spilte for Lørenskog, Røa og Eik-Tønsberg.
Håkonsen begynte på Lørenskog, og var med på å få laget opp til den avdelingsinndelte nest øverste divisjonen. Da Lørenskog rykket ned som følge av at 1. divisjons avdelinger ble slått sammen, begynte Håkonsen på Røa. På tross av at Håkonsen bare scoret tre mål på en sesong for klubben, har Håkonsen en viktig plass i Røas historie. Hennes første mål var i cupkamp mot Skeid, men hennes to siste kom i Røas siste seriekamp. Røa måtte vinne kampen for å berge plassen, men de lå under med 0-1 med 20 minutter igjen. Håkonsen scoret utligningsmålet etter 71 minutter og vinnermålet etter 85 minutter, og sikret dermed Røa fortsatt spill i Toppserien.
Da sesongen var over flyttet Håkonsen til Tønsberg i jobbøyemed, og begynte på Eik Tønsberg. Etter fire år i klubben ble Håkonsen Liljebäck belønnet med Tønsberg Blads krus for sin innsats, og valgte samtidig å legge opp.
Referanser
Profil på Alt om fotball
Ghost Adventures
Ghost Adventures er en amerikansk dokumentarserie som har gått på Travel Channel siden 2008. Serien forsøker å avdekke det som serieskaperne mener kan være paranormal aktivitet.
Serien er produsert av MY-Tupelo Entertainment, (en sammenslåing av MY Entertainment og Tupelo-Honey Productions), Programmet følger amatør spøkelsesjegere Zak Bagans, Nick Groff, og Aaron Goodwin mens de etterforsker steder hvor det er rapportert gjenferd. Serien er introdusert og fortalt av Zak Bagans.
Dei fem UimotSlåelige
Dei fem UimotSlåelige er det syvende studioalbumet (og åttende albumet inkludert samleplaten Dei Beste, 2002) fra den vestlandske revygruppen Vinskvetten. CD-plate og LP ble utgitt av Apollon Records i 2019.
Amine Belferar
Amine Belferar (født 16. februar 1991) er en algerisk friidrettsutøver som konkurrerer i mellomdistanseløp.
Dei fem UimotSlåelige
Albumet ble sluppet kort tid før karenes revy Mysteriet på Ullalåfte premierte på Ricks i Bergen.
Amine Belferar
Han representerte Algerie i Sommer-OL 2016 i Rio de Janeiro, der han ble utslått i semifinalen på 800 meter.
Katrineholm sentralstasjon
Katrineholm stasjon er en jernbanestasjon i Katrineholm kommune i Sverige. Den blir betjent av SJ mellom Oslo og Stockholm, og av svensk regionaltrafikk. Stasjonen ble åpnet i 1862 da strekningen Hallsberg – Sparreholm ble tatt i bruk.
Stor-Finnsjön
Stor-Finnsjön er en kunstig innsjø i Ångermanälvens vassdragsområde, nordvest i Sollefteå kommune i Sverige. Sjøen er resultat av oppdemming av Faxälven med Sveriges største betongdam i 1958, og er reguleringsmagasin for Storfinnforsen kraftverk. Oppdemmingen utgjorde et hinder for tømmerfløtingen, og sjøen ble derfor trafikkert av bugserbåten "Storfinn" fra 1958 til tømmerfløtningen opphørte i 1970.
Den økologiske tilstand i sjøen er vurdert som «utilfredsstillende», vesentlig på grunn av reguleringen.
HEMIL-senteret
Senter for forskning om helsefremmende arbeid, miljø og livsstil (HEMIL-senteret) er organisert under Det psykologiske fakultet ved Universitetet i Bergen.
Beskrivelse
Hemil-senterets forskningsaktivitet er organisert i fire undergrupper: HEMIL-senteret er knyttet til Verdens helseorganisasjon WHO som Collaborating Centre for Health Promotion and Education. Senteret deltar også i The International Union for Health Promotion and Education.
Vektløfting under Middelhavslekene 2001
Vektløfting under Middelhavslekene 2001. Vektløfting var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var trettende gangen som vektløfting var med på programmet under middelhavslekene. Det ble konkurrert i åtte vektklasser i både støt og rykk for menn og sju vektklasser støt og rykk for kvinner. Det var første gangen som kvinner deltok i vektløfting under middelhavslekene. Tyrkia ble beste nasjon med tretten gullmedaljer foran Hellas med åtte.
Rødfargen som forsvant
Rødfargen som forsvant er et musikkalbum med Anders Rogg og Eli Rygg, utgitt i 1994.
VM i skiskyting 2021 – Fellesstart menn
15 km fellesstart for menn under VM i skiskyting 2021 ble arrangert 21. februar 2021.
Resultater
Rennet startet kl. 15:15.
Fylkesvei 6118
Fylkesveg 6118 går mellom Torvikbukt og Øye i Gjemnes kommune.
Metalliglaucytes
Metalliglaucytes er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
More (sang fra 1956)
«More» er en amerikansk populærmusikksang med melodi av Alex Alstone og tekst av Tom Glazer. Den ble publisert i 1956.
Den best kjente versjonen av sangen ble spilt inn på plate av Perry Como with Mitchell Ayres' Orchestra and The Ray Charles Singers i Webster Hall, New York City, 8. mai 1956. Den var arrangert av Joe Reisman og produsert av Joe Carlton.
«More» ble utgitt av RCA Victor Records i USA med katalognumrene 20-6654 (78-plate) og 47-6654 (single) samt av EMI på HMV-etiketten i Storbritannia med katalognummer POP-240 (78-plate). Den andre siden siden på samtlige utgivelser var «Glendora». Sangen ble også utgitt på EP-platen With a Song In My Heart.
En innspilling av sangen ble også gjort i Storbritannia av Jimmy Young. Den ble utgitt av britiske Decca Records med katalognummer F 10774.
Norsk versjon
Arne Bendiksen har skrevet en norsk tekst. På norsk bærer den tittelen «Mer enn du drømmer om».
Videre
Videre er et musikkalbum med Anders Rogg og Audun Myskja, utgitt i 2005.
Den grunnlovsgivende prøyssiske Landsforsamling
Den grunnlovsgivende prøyssiske Landsforsamling var en nasjonalforsamling som ble opprettet i Fristaten Preussen etter novemberrevolusjonen i 1918. Forsamlingen var ansvarlig for utformingen og innføringen av en forfatning for den nye republikken. Forsamlingen var aktiv fra 1919 til 1921, og var forløperen for den prøyssiske Landdagen.
Steve Jordan (musiker)
Stephen «Steve» Jordan (født 14. januar 1957 i New York City i New York) er en amerikansk multiinstrumentalist, komponist, plateprodusent og Grammy Award-vinnende musiker.
Lyden av lys
Lyden av lys er et musikkalbum med Anders Rogg, utgitt i 2001.
Steve Jordan (musiker)
Jordan spilte, sammen med kollega Anton Fig, Rolling Stones' album fra 1986 Dirty Work da Charlie Watts' deltagelse fortsatt var avventende grunnet hans narkotikaproblem på midten av 1980-tallet. I kjølvannet av dette samarbeidet leide Keith Richards ham til å spille på Aretha Franklins utgave av «Jumpin' Jack Flash» for en film med samme navn. Han har spilt inn plater med musikere som Don Henley, John Mellencamp, Andres Calamaro, Cat Stevens, Bob Dylan, Sonny Rollins, BB King, Stevie Nicks, Sheryl Crow, Neil Young, Jon Spencer Blues Explosion, Kelly Clarkson, og mange flere. Han deltok blant annet på James Taylors konsert-DVD fra 1998, Live at the Beacon Theatre.
Han tok eksamen ved Fiorello H. LaGuardia High School of Music & Art and Performing Arts hvor han siden har utgitt et instruksjonsprogram for trommeslagere kalt for «The Groove is Here».
Strymon
Strymon er en artsrik slekt av glansvinger som tilhører underfamilien stjertvinger (Theclinae).
Utseende
Små til middelsstore (vingespenn 20-35 millimeter) stjertvinger med én eller to stjerter på hver bakvinge, og de har to er den bakerste vanligvis lengre enn den fremste, av og til uten stjerter. Oversiden er brun, gjerne med en bronseaktig glans, sjeldnere med blå skjell. Undersiden er lyst brunlig, gjerne med ett eller to lyse tverrbånd eller en rad av mørkere flekker, oftest med minst én oransje flekk på bakvingen.
Levevis
Larvene kan leve på mange ulike slags planter, og noen arter kan gjøre skade i jord- og hagebruk. Nokså mange arter lever på planter i ananasfamilien.
Utbredelse
Disse artene lever i Amerika, fra Britisk Columbia i nord til Argentina og Chile i sør.
Systematisk inndeling
Denne slekten omfatter flere meget vanskelige artskomplekser, og det reelle tallet på arter er foreløpig svært usikkert. Det er mulig at det finnes vesentlig flere enn de som er listet her, men det er også mulig at noen av disse bare er varianter.
Westermanniinae
Westermanniinae er en gruppe (underfamilie) av sommerfugler som tilhører familien båtspinnere (Nolidae). Disse sommerfuglene finnes i de tropiske områdene av den gamle verden, særlig er det mange arter i Indonesia. Det er beskrevet noe over 100 arter fordelt på åtte slekter. Underfamilien er karakterisert av visse trekk ved hannens kjønnsorganer, og ligner på nattfly (Noctuidae), en gruppe nyere resultater kan tyde på at de bør regnes til. De mangler oppstående skjell på vingene, og mange arter har en silkeaktig glans. På farge er de gjerne hvite eller brunlige.
Tjønnholstinden
Tjønnholstinden (også skrevet Tjørnholstinden) er et fjell i Vågå kommune i Innlandet. Det ligger sør for Gjende og nord for Leirungsdalen og har en høyde på 2 331 meter over havet. På nordsiden ligger et 400 meter høyt loddrett stup ned i Nordre Tjønnholet, en botn med isbre. Fjellet har to topper med en smal egg mellom. Vesttoppen er toppunktet, den noe lavere østtoppen (2 318 moh.) kalles også Steinflytinden.
Adkomst
Tjønnholstinden bestiges lett fra flere kanter. Kommer man fra øst kan det anbefales å gå over Høgdebrotet. Derfra går en opp på snøfeltet til Steinflytinden. Herfra på ryggen til toppen. Det siste stykket må man kanskje lete litt for å finne veien, men det går helt greit.
Hvis man har satt fra seg bilen ved Valdresflya og vil bestige Tjønnholstinden, må man vasse over Leirungsåe (hvis man ikke kommer på T-stien fra Gjendesheim og bruker broen). Ta opp på Steinflye der det måtte passe deg og fortsett rett mot Tjønnholstinden. Steinflybrean skal ifølge kjentfolk ikke ha sprekker og skal være sikker å gå på.
Knut Arild Melbøe
Knut Arild Melbøe (født 8. desember 1958 i Bergen, nå bosatt i Hønefoss) er en norsk musiker og låtskriver. Han er også virksom som forteller, resitatør og forfatter ved siden av sitt virke som redaktør for lærebøker og et kulturtidsskrift. Som artist er han kjent under navnet Knut Ariel siden han debuterte med albumet Dykk hjerte! i 2005.
I 2006 gav Knut Arild Melbøe ut skuespillsamlingen Rop møter lys. Han er dessuten utgitt flere faglitterære bøker, herunder turbøker og bøker innen faget naturforvaltning. Naturtemaet og temaet Jorden går igjen i flere av CD-utgivelsene hans, ikke minst i utgivelsen fra 2012, Vår kjæreste båt. I 2014 kom skuespillet Spyttprøven, og i januar 2016 slippes albumet Stjernedøgn.
PGA Championship 2009
PGA Championship 2009 ble arrangert i Chaska, Minnesota i USA i 2009.
Cort Piilsmuget 1
Cort Piilsmuget 1 er en enebolig i gaten Cort Piilsmauet i Bergen sentrum, nær Klosteret. Den er kjent som et kunstnerhjem ettersom forfatteren Amalie Skram, født Alver, (1846–1905) vokste opp her i årene 1846–1864.
Huset ble antagelig bygget i 1835. Familien Alver bodde i Apotekersmuget 2 da Amalie ble født og senere en kort tid i Strandgaten 45 før de bosatte seg i øverste etasje i Cort Piilsmuget 1. Faren Mons Monsen Alver var kjøpmann, og arbeidet seg opp fra å være «kjellermann», det vil si ha forretning i en kjelleretasje, til å ha en ordinær forretning på gateplan i området ved Muren. Hjemmet var, ifølge de fleste biografier, velstelt og preget av foreldrenes sosiale ambisjoner. Faren gikk imidlertid konkurs da Amalie var 17, og reiste til Amerika. Amalie forlovet seg kort tid etter med skipperen Bernt Ulrik August Müller.
Huset er ikke spesifikt nevnt i Skrams få selvbiografiske tekster, men Diesen peker på at flere av hennes romaner henter personer og miljø fra Bergen i Skrams barndom og oppvekst. Hennes barndomsvenn, og ungdoms avstandsforelskelse, Herman Johan Foss Reimers (1843-1928), skrev ned sine minner fra sin oppvekst i Cort Piilsmauet i boken Barndomserindringer fra Bergen.
Huset er i dag i privat eie, og det er ingen bevarte minner eller kulturell tilrettelegging av boligen.
U18-VM i ishockey for kvinner 2013
U18-VM i ishockey for kvinner 2013 ble arrangert i Vierumäki og Heinola i Finland i 2013.
Hurtigløp på skøyter under Vinter-OL 1956 – 1500 meter menn
54 skøyteløpere fra 18 nasjoner deltok i øvelsen.
Medaljevinnere
Det var ingen sølvmedaljevinner da Jevgenij Grisjin og Jurij Mikhajlov delte førsteplassen. Toivo Salonen fra Finland vant bronsemedaljen.
Rekorder
(*) Rekorden ble satt på høylandsbane (mer enn 1 000 meter over havet) og på naturis.
Resultater
Kees Broekman kom på 14.-plass fordi han gikk i 18. par med Bertil Eng og ble dømt etter i parløpet. Pierre Huylebroeck fullførte ikke etter et fall.
Finske Kauko Salomaa var først satt opp i par nr 10 med tsjekkoslovakiske Bohumil Jauris, men ble byttet ut med japanske Yoshitaki Hori etter offisiell partrekning.
Robert H. Garff
Robert Heiner Garff (født 15. september 1942 i Salt Lake City i Utah i USA, død 29. mars 2020 i Salt Lake City) var en amerikansk politiker fra det republikanske parti og forretningsmann.
Garff var fra 1985 til 1987 speaker i delstaten Utahs representanthus, som han tilhørte fra 1978 til 1987, og var medorganisator av de olympiske vinterleker i 2002.
Dusk (album)
Dusk er debutalbumet til Carsten Loly, utgitt i 1998.
Robert H. Garff
Garff var styreleder i firmaet hans far etablerte i 1932, Ken Garff Automotive Group, som solgte biler. Det vokste seg til den største bilforretningskjeden i Utah, med utsalgssteder også i fem andre amerikanske delstater.
Jøns Erengislesson Hjerne
Jøns Erengislesson Hjerne var en svensk-norsk adelsmann og ridder.
Robert H. Garff
Garff var formann i komitéen som fikk tildelt Vinterlekene til Salt Lake City. Noen bestikkelsesskandale var han ikke involvert i.
Jøns Erengislesson Hjerne
Han omtales første gang i 1348, nevnes som ridder i 1357, senere som riksråd i Norge og i Sverige.
Robert H. Garff
Han var gift med Katharine Bagley, og de fikk fem barn, blant annen politikeren Melissa Garff Ballard.
Garff gjorde tjeneste i forskjellige kall i Jesu Kristi kirke av siste dagers hellige, blant annet som biskop og stake president.
Garff døde i mars 2020 i en alder av 77 år etter å ha pådratt seg covid-19.
Yoshua Shing
Yoshua Shing (født 20. juni 1993) er en vanuatisk bordtennisspiller. Under Sommer-OL 2012 i London representerte han landet sitt, der han ble utslått i første runde.
Herman Kristian Gjesdal
Herman Kristian Gjesdal (født 1. januar 1886 i Avaldsnes, død 10. januar 1960 i Bergen) var en norsk kunstmaler som trolig var mest produktiv rundt 1910 til 1930. Han bodde en tid rundt 1910 i Kristiania, nå Oslo. Gjesdal forble ugift.
Han er sønn av stenarbeider Ludvig Kornelius Olsen Gjesdal, f. 1859 i Jølster, d. 1894 og Gjorgine Torbjønsdatter fra Skånevik, f. 1857, d. 1940.
Andreas Endresen (dommer)
Andreas Endresen (1908–1985) var en norsk jurist, byråkrat og dommer.
Han vokste opp i Stavanger, og avla cand.jur.-graden ved Universitetet i Oslo i 1932. Etter utdannelsen arbeidet han noen år i Stavanger. Han ble ansatt i Lovavdelingen i Justisdepartementet i 1936 og arbeidet der fram til 1959, avbrutt av en periode som dommer i Eidsivating lagmannsrett i årene 1952 til 1955.
Vinho verde
Vinho verde (portugisisk for grønn vin) er en ung lett vin fra Portugal og DOC-regionen med samme navn.
Vinho verde kan både være hvit og rød. Den kan til og med komme som en rosévin-variant, noe som er mer sjelden. Det er imidlertid bare hvitvinen som eksporteres.
Vinen dyrkes i nordvestre del av Portugal og det svale klimaet gjør druene fattige på sukker og rike på syre. Dermed blir resultatet en lett syrlig vin som iblant tilsettes sukker for å mildne syren.
Mye brukte druer blant disse hvitvinene er alvarinho og laureiro, ofte kombinert med trajadura, azal, avesso og pederna.
Trådtjønnaksslekta
Trådtjønnaksslekta (Stuckenia) er en slekt av vannplanter. De ble tidligere regnet til tjønnaksslekta (Potamogeton), men skiller seg blant annet ut ved å ha akselblad som minner om slirer. Blomstene blir pollinert under vannet.
Hybometopia
Hybometopia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En liten, slank og spinkel, blank, fint hårete, rødbrun trebukk. Antennene er noe kortere enn kroppen. Pronotum er tønneformet, lengre enn bredt. Dekkvingene er litt rundede og hvelvede, tett punkterte. Beina er ganske korte.
Nesbakken (Jevnaker)
Nesbakken er et tettsted og administrasjonssenteret i Jevnaker kommune i Viken. Tettstedet har innbyggere per 1. januar, og ligger øst for utløpet av Randselva, sør i Randsfjorden, 67 kilometer nordvest for Oslo og ca. 12 kilometer nordøst for Hønefoss. Jevnaker har jernbanestasjon langs Roa–Hønefosslinjen.
Stedet
Kommunen er mest kjent for sine glassverk, Hadeland Glassverk fra 1762 og Randsfjord Glassverk, som nå er nedlagt. Hadeland Glassverk, som ligger midt i mellom Nesbakken og Toso, er Norges tredje mest besøkte turistattraksjon. Glassverket produserer fortsatt krystallglass, men driver også med andre aktiviteter, som lysestøperi, aktiviteter for barn, restaurant, utsalg m.m. Randsfjord Glassverk lå nord i Toso, et lite stykke ovenfor jernbanestasjoen.
Det er stor satsing på turisme ved sørenden av Randsfjorden med to nye campingplasser under opparbeiding i tillegg til en allerede bestående i Sløvika, ca. 10 km nord for sentrum. På Jevnaker finnes to hoteller: Torbjørnrud, mest kjent for sine regjeringskonferanser, og Halvorsbøle. Et tredje hotell, «Randsvangen», er fra 2013 langtidsutleid til rehabiliteringsinstitusjonen Vangseter.
Sandflukt i Danmark
Sandflukt i Danmark har eksistert i mange år og finnes stadig. De mange kyststrekninger har, sammen med de geologiske forholdene bidratt til at det mange steder finnes store mengder sand, som under de rette omstendigheter kan flyttes av vinden som flyvesand.
Sandflukt volder i dag få problemer, da klitlandskapene har blitt plantet til, men den påfører dog stadig skader som spiringsproblemer på visse nysådde landbruksarealer. Tidligere i Danmarks historie resulterte sandflukten i regulære naturkatastrofer. Den mest omfattende perioden med sandflukt var fra midten av 1500-tallet frem til begynnelsen av 1800-tallet.
Ødeleggelsen i de berørte lokalsamfunn var til tider total, noe blant annet Råbjerg Mile er et vitnesbyrd om. Allerede fra 1539 kom det lover mot ødeleggelse av vegetasjon, hensikten var å begrense sandflukten. Sandflukten ble stoppet ved planmessig planting av skog, dette arbeidet begynte mot slutten av 1700-tallet og bidro til å binde sanden og i stor grad stoppe problemet sandflukt.
Den store krigen (film)
Den store krigen (originaltittel: La grande guerra) er en italiensk krigskomedie fra 1959 regissert av Mario Monicelli. Handlingen er satt til første verdenskrig og handler om vennskapet mellom to italienske soldater. De to soldatene har lite til felles, men deler mangelen på idealisme samt bestrebelsene etter å komme seg helskinnet gjennom krigen.
Nikolay Noev
Nikolay Noev (født 24. februar 1988) er en tadsjikistansk bryter som bryter i fristil 55 kilo. Under Sommer-OL 2012 i London representerte han landet sitt, der han ble utslått i første runde.
Den store krigen (film)
Filmen ble tildelt Gulløven under Filmfestivalen i Venezia.
Handling
I 1916 møtes Roman Oreste Jacovacci og Giovanni Busacca når de skal melde seg til militærtjeneste. De møtes igjen på et tog underveis til fronten, og blir snart venner. En kveld, etter å ha gjennomført et oppdrag, forsøker de å sove i en utpost ikke langt fra frontlinjen. Men et plutselig fremrykk fra østerrikerne, gjør at Roman og Giovanni plutselig befinner seg på fiendens territorium.
Deno
Deno er et kjøretidssystem for JavaScript og TypeScript som er basert på V8 JavaScript-motor og Rust programmeringsspråk. Den ble opprettet av Ryan Dahl, opprinnelig grunnlegger av Node.js, med fokus på produktivitet. Det ble kunngjort av Dahl i 2018 under foredraget hans «10 Things I Regret About Node.js». Deno tar eksplisitt på seg rollen som både runtime og pakkesystem innenfor et enkelt eksekverbar fil, i stedet for å kreve et eget pakkehåndteringsprogram.
Den store krigen (film)
Handling
De forsøker å unnslippe fr området. Men blir snart oppdaget av fienden, og anklaget for spionasje, og truet med henrettelse ved skyting. Overveldet av frykt innrømmer de at de sitter på avgjørende informasjon om et italiensk motangrep som snart skal finne sted i nærheten av Piave-elven. For å redde seg selv diskuterer Roman og Giovanni om de burde gi all informasjonen videre til fienden, selv om dette kan føre til store tap blant deres med-soldater.
Aljaksandr Hutar
Aljaksandr Pjatrovitsj Hutar, belarusisk: Аляксандр Пятровіч Гутар (født 18. april 1989) er en belarusisk fotballspiller som spiller for den hviterussiske klubben FK Dynamo Brest. Under Sommer-OL 2012 i London representerte han landet sitt, laget hans ble utslått i gruppespillet.
Zaptec
Zaptec er et norsk teknologiselskap som designer, produserer og selger ladestasjoner og programvare for lading av elbiler. Selskapet som ble grunnlagt i 2012, har hovedkontor i Stavanger og filial i Oslo, samt kontorer i Sverige, Danmark, Storbritannia, Frankrike, Sveits, Tyskland. Zaptec er listet på Oslo Børs.
Produkter
Zaptecs produktportefølje inkluderer maskinvare (ladestasjoner, infrastruktur og tilbehør) og programvare for administrering av ladesystemene. Selskapet tilbyr måter for å tilpasse ladingen basert på tilgjengelig strømkapasitet.
Per i dag inkluderer produktene:
Edvard Evers
Edvard Evers (født 12. mai 1853, død 22. oktober 1919) var prest og forfatter. I Sverige er han trolig mest kjent for teksten til sangen Jul, jul, strålande jul.
Evers studerte ved Lunds universitet og avla eksamen i teologi 1878. I 1932 ble han ordinert til prest og begynte i Strängnäs 1879, der han tjenstgjorde fram til 1880. Deretter flyttet Evers til Stockholm der han ble kapellan i Adolf Fredriks forsamling 1884. Edvard Evers ble utnevnt til sogneprest i Norrköping i 1892.
Evers skrev mange salmetekster. Han er representert med fire originalverk i den svenske salmeboken fra 1986 (nr 165: Vår blick mot helga berget går, nr 369: Spelarstoder tolv står Herrens helga kyrka, nr 421: När vintermörkret kring oss står og nr 683: Pärlor sköna) samt tre oversettelser/bearbeidelser (nr 60: En Fader oss förenar, nr 114: Stilla natt, heliga natt og nr 424: Jag höja vill till Gud min sång).
I 1902 la han på privat initiativ fram et eget fullstendig salmbokforslag, og i 1903 og 1906 egne forslag til tillegg til salmeboken fra 1819. Denne hadde da vært i bruk i nesten hundre år, men det drøyde til 1921 før et nytt tillegg ble utgitt.(Nya psalmer 1921). Salmbokforslaget fra 1902 ble lagt fra med undertittelen "Förslag till reviderad psalmbok. Utarbetadt med hänsyn till de af psalmbokskommittéen åren 1889 och 1896 utgifna psalmboksförslagen samt teologiska fakulteternas och domkapitlens, äfvensom enskilde granskares, utlåtanden, under medverkan af biskop U.L. Ullman. Fullbordadt år 1902."
Evers utga boken Från kunskapens träd : lifvets högsta frågor belysta af siare och tänkare från olika tider och folk (1897), som består av religionsfilosofiske sitater fra over 300 forskjellige forfattere, fra Platon til Pontus Wikner. Det er en svensk bearbeidelse av Paul von Gizyckis Vom Baume der Erkenntnis : Fragmente zur Ethik und Psychologie aus der Weltlitteratur, Bd. 1. «Grundprobleme» (1896).
Cohen-Sutherlands algoritme
Cohen–Sutherlands algoritme er en datagrafikk-algoritme som brukes for linjeklipping. Algoritmen deler et todimensjonalt område inn i ni regioner (eller et tredimensjonalt område inn i 27 regioner), og avgjør så på en effektiv måte hvilke linjer og linjesegmenter som er synlige i den midterste regionen (skjermporten).
Tåtten om Audun fra Vestfjordene
Tåtten om Audun fra Vestfjordene eller Tåtten om Audun frå Vestfjordane (norrønt Auðunar þáttr vestfirzka) er en tått, en kort islendingesaga, fra 1200-tallet. Historien, som har mer preg av å være et eventyr enn en historisk beretning, foregår i Grønland, Norge og Danmark ca år 1047–1066 og skildrer hovedpersonen Auduns møte med to konger. Tåtten har blitt beskrevet som «one of the finest and most celebrated of all medieval Icelandic short stories».
Cohen-Sutherlands algoritme
Algoritmen ble utviklet i 1967, under arbeid med en flysimulator, av Danny Cohen og Ivan Sutherland.
Tåtten om Audun fra Vestfjordene
Den fattige islendingen Audun tar tjeneste hos en handelsmann som reiser mellom Grønland og Norge. Han finner en isbjørn som han beslutter seg for å forære til kong Svein Estridsson av Danmark. På vei dit stopper han ved hoffet til kong Harald Hardråde i Norge. Kong Harald vil kjøpe bjørnen, men Audun avviser tilbudet og holder fast på sin plan, til tross for at det er kjent at det er fiendskap mellom de to kongene. Auduns oppriktige ærlighet og faste plan vinner begge kongenes respekt og Audun blir rikt belønnet av begge kongene.
Cohen-Sutherlands algoritme
Algoritmen
Algoritmen inkluderer, ekskluderer, eller delvis inkluderer en linje basert på om: Tallene i figuren under kalles utkoder. En utkode regnes ut for hvert av de to endepunktene i en linje. Utkodene vil ha en størrelse på fire bit for todimensjonal klipping, eller seks bit for tredimensjonal klipping. Den første biten settes til 1 hvis punktet ligger over skjermporten. Bitene for 2D-utkoder representerer: Topp, bunn, høyre og venstre. For eksempel vil utkode 1010 representere et punkt som ligger i region over og til høyre for skjermporten. Cohen–Sutherlands algorithme kan kun brukes på rektangulære klippevinduer. For klippevinduer av andre konvekse polygoner, bruk Cyrus–Beck sin algoritme.
Tåtten om Audun fra Vestfjordene
Teksten er kjent fra Morkinskinna og Flateyjarbók. Den er oversatt til norsk flere ganger, og har også vært grunnlag for flere barnebøker, både av den norske illustratøren Tor Morisse og av islendingen Njörður P. Njarðvík sammen med den svenske illustratøren Ulf Löfgren.
Cohen-Sutherlands algoritme
Se også
Andre algoritmer som brukes til samme formål:
Tåtten om Audun fra Vestfjordene
Fortellingen om Audun kan også være grunnlag for eventyret om «Kjetta på Dovre».
Volksmarinedivision
Volksmarinedivision var en bevæpnet gruppe som ble grunnlagt under novemberrevolusjonen i Tyskland den 11. november 1918 av Volksmarinerat von Groß Berlin und Vororten. Gruppen bestod av revolusjonære matroser i Berliner Marstall og ble grunnlagt etter forslag av overmatros Paul Wieczorek. Gruppen ble stilt til disposisjon for politipresidenten i Berlin, Emil Eichhorn (USPD) som en revolusjonær, bevæpnet ordensmakt. Paul Wieczorek ble valgt til gruppens første kommandant.
Regjeringen (Rat der Volksbeauftragten ) beordret 23. desember 1918 gruppen ut av Berlin og redusert fra 1 500 til 600 mann. Da soldatene deretter ble nektet lønn, inntok de regjeringskontorene. Deretter arresterte de den samme regjering som de i november hadde kommet for å beskytte.
Det kom til kamphandlinger mellom divisjonen og regjeringsstyrker som kulminerte i Juleopprøret i Berlin i 1918.
U18-VM i ishockey for kvinner 2014
U18-VM i ishockey for kvinner 2014 ble arrangert i Budapest i Ungarn i 2014.
Glencore Nikkelverk
Glencore Nikkelverk (tidligere Xstrata Nikkelverk AS og Falconbridge Nikkelverk) er et raffineringsverk i Kolsdalen utenfor Kristiansand sentrum. Verket ble grunnlagt i 1910, og ble i 2006 kjøpt av Xstrata som siden er fusjonert med Glencore. Verket foredler nikkel, kobber og kobolt, samt mindre mengder edelmetaller som finnes i råvarene. Svovelsyre produseres som et biprodukt.
Med omkring 500 ansatte er bedriften blant Sørlandets største industriarbeidsplasser. Glencore Nikkelverk er det største nikkelverket innenfor EU/EØS-området, og leverer 7 prosent av verdens nikkelproduksjon. I 2007 ble det eksportert nikkel for vel 20 milliarder kroner.
Historie
Bedriften ble grunnlagt som Kristiansands Nikkelraffineringsverk A/S i 1910 av blant andre Samuel Eyde, Anton Grønningsæter, Jacob Børresen og Victor Hybinette. Hybinette hadde oppfunnet og tatt patent på en prosess for raffinering av nikkel ved elektrolyse: Hybinette-prosessen. Hybinette-prosessen var i bruk helt til 1975, da den ble erstattet av den såkalte KL-prosessen, som fremdeles er i bruk i en modifisert utgave (KLA-prosessen).
Allerede i 1966 installerte verket databasert prosesstyring, angivelig som den første bedriften i Norge. Med videre effektivisering har bemanningen gått ned fra rundt 1 600 personer i 1974 til rundt 500 i 2008, samtidig som produksjonen har blitt tre ganger så stor, utslippene til luft og vann har blitt nesten borte, og strømforbruket har blitt redusert med 60 %.
I oktober 2006 ble Falconbridge Ltd kjøpt opp av Xstrata. 7 år senere, i 2013, fusjonerte Xstrata med Glencore. Glencore sysselsetter nær 190 000 og har virksomheter innenfor et vidt spekter av næringer,- mineraler og gruver, olje, korn, produksjon av metaller etc. I dag markedsfører bedriften seg som Glencore Nikkelverk AS.
Produksjon og prosess
Prosessen i Glencore Nikkelverk starter med at matten blir knust til et fint pulver, som blir sendt til en klorlutingsprosess. I prosessen dannes en nikkelrik kloridoppløsning, og litt forenklet er den viktigste reaksjonen Kloridoppløsningen vil også inneholde kobolt, som skilles ut i en væske-væske-ekstrasjonsprosess. Etter noen rensesteg står man igjen med en ren nikkelkloridløsning, som sendes til elektrolyse for å gi rent nikkel.
Uløst materiale fra klorlutingsprosessen er i hovedsak kobbersulfider, som blir omdannet til kobberoksid i en røsteprosess (oppvarming med tilgang på oksygen). Igjen, litt forenklet; Kobberoksidet løses så i svovelsyre, for å gi en elektrolyttløsning; som kan elektrolyseres for å gi rent kobber. I praksis er det en rekke prosessteg involvert for også å skille ut kobolt og edelmetaller, og for å øke renhetsgraden av hvert metall.
Overskuddsenergi fra svovelsyrefabrikken leveres til fjernvarmeanlegget til Agder Energi.
Virtuell privat server
Virtuell privat server (VPS) er en tjeneste som selges over Internett som tilbyr kunden leie av egne virtuelle datamaskiner. Kunden logger på med administratorrettigheter og kan installere og kjøre hva de vil på innenfor leverandørens rammer.
Typiske oppgaver kan være drift av webtjenester/websider med høy oppetid eller bruk-og-kast-servere for testing og utprøving av ny programvare.
Det vil i mange tilfeller være billigere å leie en eller flere VPSer i perioder enn å kjøpe og drifte egne servere hjemme/i bedriften. F.eks. når behov for økt datakapasitet er kortvarig. Variabler som påvirker leieprisen kan være:
Bestilling, installasjon og til slutt destruering av VPSer kan hos mange leverandører automatiseres og fjernstyres med kommandoer i scripts slik at antall innleide VPSer kan justeres mer eller mindre automatisk etter behovet for datakraft.
Nipponopsalididae
Nipponopsalididae er en gruppe av edderkoppdyr som tilhører ordenen vevkjerringer (Opiliones). Gruppen omfatter bare tre arter fra Japan og Korea.
Virtuell privat server
VPS viser til en virtuell datamaskin som benyttes av en enkeltstående bruker av en datatjeneste. Begrepet benyttes for å framheve at den virtuelle maskinen, som kjører i programvare på den samme fysiske datamaskinen som andre virtuelle maskiner, har som funksjonalitet som en adskilt fysisk datamaskin, men dedikert til den enkelte brukerens behov. Hensikten er at det er billigere å ha en fysisk maskin som opptrer som om den var et antall maskiner, hvilket gjør at den har programvare som får den fysiske maskinen til opptre som om det var, virtuelt, var flere maskiner. Begrepet «virtuell dedikert server» (VDS) er noenlunde det samme konseptet.
En virtuell privat server kan brukes til mange forskjellige ting. Som for eksempel å holde siden din i gang hele døgnet om du hoster noe som trenger at hosten må være på hele døgnet. Du kan kjøpe nettbaserte servere ved å søke Virtuell privat server ellers så går det an å kjøpe sin egen virtuelle server som du kan ha hjemme. Virtuell privat server koster cirka 40-300 kroner i måneden, hos noen spesielle hoster kan få med egne domenenavn. Hver virtuell tjener eller server kjører på sitt eget operativsystem som kan rebootet individuelt.